paragraph_text: Atlanta je glavni i najveći grad u američkoj saveznoj državi Georgiji, a ujedno je i sjedište okruga Fulton, iako se dio grada, koji mu je pridodan 1909., nalazi u okrugu DeKalb, a veći dio zračne luke je smješten u okrugu Clayton. Prema procjenama iz prosinca 2004. grad je imao 425,000 stanovnika, a njegovo brzorastuće metropolitansko područje je imalo 4,708.297 stanovnika, što ga čini devetim najvećim metropolitanskim područjem u Sjedinjenim Državama.